Luis Díaz
Luis Fernando Diaz Marulanda (1997-yil 13-yanvarda tugʻilgan) — Kolumbiyalik professional futbolchi. „Liverpool“ klubi va Kolumbiya terma jamoasida yarim himoyachi sifatida oʻynaydi. Diaz professional faoliyatini Barranquillada Kolumbiya ikkinchi divizionida boshlagan. Juniorga oʻtishdan oldin Primera A toifasi,Copa Columbiana va Superliga Columbiana chempionligini qoʻlga kiritgan. 2019-yilda u „Portu“ga 7 million evro evaziga kelib qoʻshildi va Primeira Liga va Taça de Portugaliyaning ikkita dublini va bitta Supertaça Kandido de Oliveyrani qoʻlga kiritdi. 2021/22-yilning birinchi yarmida 18-liga oʻyinida 14 ta gol urganidan soʻng, „Liverpool“ uni 45 million evro (37,5 million funt sterling) ga transfer qildi. U oʻzining birinchi mavsumida EFL kubogi va Angliya kubogini qoʻlga kiritdi va oxirgi finalda oʻyinning eng yaxshi odami boʻldi. Diaz 2018-yilda Kolumbiya terma jamoasi safida debyut qilgan. U oʻz mamlakati uchun 30 dan ortiq oʻyin oʻtkazib, terma jamoaga 2021-yilgi Amerika Kubogida uchinchi oʻrinni egallashiga yordam berdi va Argentinalik Lionel Messi bilan birgalikda turnirning eng yaxshi toʻpurari sifatida „Oltin butsa“ bilan taqdirlandi.